Засгийн газрын зүгээс эдийн засгийг тогтвортой өсөлттэй, иргэдийн амьдралын чанарыг сайжруулахад чиглэсэн 14 мега төслийг хэрэгжүүлэхээр ажиллаж байна. Эдгээр төсөл нь:

● Эдийн засгийн суурь бүтцийг өөрчлөх
Уул уурхайгаас хэт хамааралтай эдийн засгийг төрөлжүүлж, боловсруулах үйлдвэрлэл, сэргээгдэх эрчим хүч, аялал жуулчлал зэрэг салбарыг дэмжинэ.

● Ажлын байрыг нэмэгдүүлэх
Төсөл бүр олон мянган ажлын байр бий болгож, иргэдийн орлогыг тогтвортой өсгөх боломж бүрдүүлнэ.

● ДНБ-ийг өсгөх, иргэн бүрт өгөөжтэй хөгжил
2028 он гэхэд нэг хүнд ногдох ДНБ-ийг 10,000 ам.долларт хүргэж, хүн бүрт өгөөжтэй эдийн засаг бий болгоно.

● Эрчим хүчний хараат бус байдал
Сэргээгдэх эрчим хүчний төслүүдийг дэмжиж, эрчим хүчний хараат байдлыг бууруулахын зэрэгцээ уур амьсгалын өөрчлөлттэй тэмцэхэд хувь нэмэр оруулна.

● Цахим шилжилт, орон нутгийн хөгжил
Үндэсний хиймэл дагуулын төсөл нь хөдөө орон нутгийн иргэдийг цахим үйлчилгээнд холбож, E-Mongolia, цахим боловсрол, эрүүл мэндийн үйлчилгээ авах боломжийг нэмэгдүүлнэ.

Эдгээр төслүүдийг хэрэгжүүлэх нь зөвхөн эдийн засгийн хөгжил төдийгүй, Монгол Улсын ирээдүйн тогтвортой хөгжлийн баталгаа юм.

Засгийн газар дотоодын нийт бүтээгдэхүүнийг өсгөх эхний алхмуудыг амжилттай хэрэгжүүлж байна. Мөн Орано майнингийн хөрөнгө оруулалт, Баялагийн сан, баялгийн эдийн засгийн үр ашгийг өрх бүрд хүргэх, тэгш хүртээх, дунд давхаргыг тэлэх зорилгыг чиглэл болгон ажиллаж байна. Энэ үйл явц зөв чиглэлд явж буйг баталж буй гол үр дүн нь олон жил гацсан төслүүдийг амжилттай хөдөлгөж, баялгийн сангийн хуримтлалыг эхлүүлсэн явдал юм